Bə́ dúgán tíē hālá bə́ kə́ vūl mīńkán á Arnôn á yād. Abóŋ óswé tē á nə̄ á ńnǎm Bamoríd, ǒ ngakə lod á ńkōd ńnam amú Arnôn a nə ǹnyie ǹnǎm Moab, á zāŋ Bəmoabíd ai Bamoríd. 14Asú tē bə́ ngátil á kálara bitá bí Ńtondôbə nâ: « Waheb yǎ Sufa ai mim̀bígílí yā Arnôn, 15ai ńlúmbū yā míḿbígílí myásigi ḿfág yǎ Ar, á kɔmɔlɔ ǹnyiě Moab. » 16Ńdɔ̄ bə́ ngátíē hálā bə́ ngakə á Béer –Etǎm tē ńdzɔ Ǹtondôbə a ngádzó ai Mósɛs nâ: "Tógán ayɔŋ, eyɔ̌ŋ tē mə̄ və̄ bɔ́ mə̄ndím. " 17Ńdɔ̄ hḿ Ísraɛ̂l bə́ ngáyia é dzīá dzī nâ: "Məndím mə́ kwîg á étám mǐ bomo ayéngá. 18Miǹkúkúmá éḿmyā mí ngáfág. Bitɔŋ míńtómbā éḿmyā mí ngávundi ai ǹtúm édzóe ai miǹtúm myábá. " Ńdɔ̄ bə́ ngátíē á ńkōd ńnam bə́ ngákə á Matana, 19bə́ kódó á Matana bə́ kālán á Nahaliel, bə́ kódó á Nahaliel bə́ kālán á Bamot, 20bə́ kódó á Bamot bə́ kālán á ḿbígílí yā ó tsáá ai ǹnǎm Moab, babi ai miǹkǒl yā Pisga, á ńnamín ńkod ńnam.